พอดีมีอะไรกับแฟนไป แฟนป้องกันตลอดนะคะ หลั่งนอกด้วย แต่วันนั้นมีอะไรกันหลายรอบ พอเสร็จแล้วแฟนก็จะวิ่งเข้าห้องน้ำไปเช็คว่ามันรั่วมั้ย+ทำความสะอาดตัวเองทุกรอบ แต่ว่าเราไม่ได้ทานยาคุมฉุกเฉินเผื่อไว้เพราะว่าเราก็ป้องกันแล้วก็คิดว่ายาคุมค่อนข้างมีผลข้างเคียง คือเราเครียดมากเลยค่ะ แบบนี้มีโอกาสพลาดมั้ยคะ
สวัสดีค่ะ การมีเพศสัมพันธ์ โดยใช้ถุงยางอนามัยป้องกัน หากใช้ได้อย่างถูกต้อง ไม่มีการฉีกขาดหรือรั่วซึม ก็จะมีโอกาสตั้งครรภ์ได้ประมาณ 2% แต่หากได้ใช้วิธีการหลั่งนอกร่วมด้วย โอกาสในการตั้งครรภ์ก็จะลดลงไปอีก ดังนั้น โอกาสที่จะตั้งครรภ์จึงถือว่าน้อยอยู่ค่ะอย่างไรก็ตาม หลังจากนี้ หากจะมีเพศสัมพันธ์บ่อยๆ ก็ควรใช้วิธีคุมกำเนิดที่มีประสิทธิภาพสูกว่าถุงยางอนามัย เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ซึ่งจะช่วยป้องกันการตั้งครรภ์ได้มากกว่า 99% หรือมีโอกาสตั้งครรภ์น้อยกว่า 1% โดยควรรอให้ประจำเดือนมา แล้วเริ่มใช้ยาภายใน 1-5 วัน นับจากวันแรกที่มีประจำเดือนมา ยาคุมหรือยาฉีด ก็จะออกฤทธิ์ในการป้องกันการตั้งครรภ์ได้ทันทีค่ะสำหรับยาคุมฉุกเฉินนั้น ไม่แนะนำให้ใช้บ่อยๆ เพราะประสิทธิภาพไม่ดีมากนัก โดยจะช่วยป้องกันการตั้งครรภ์ได้เพียง 58%-95% จึงมีโอกาสพลาดได้มากค่ะ